**ПРАФЕСІЙНАЯ САМАРЭАЛІЗАЦЫЯ НАСТАЎНІКА ГІСТОРЫІ ПРАЗ УДЗЕЛ У ІНАВАЦЫЙНЫМ ПРАЕКЦЕ**

А.В. Сянюць, аг. Варняны

У сучасных умовах праблема фарміравання нацыянальна-культурнай ідэнтычнасці стаіць асабліва востра. Пры выбары жыццёвых арыенціраў дзіцяці неабходна дапамога педагога, так як імкненне да самастойнасці не заўсёды падмацавана сацыяльнымі матывамі, якія устойліва склаліся, інтарэсамі і дастатковым вопытам.

З 2018 года дзяржаўная ўстанова адукацыі “Навучальна-педагагічны комплекс Варнянскі яслі-сад-сярэдняя школа” дзейнічае ў межах інавацыйнага праекта “Укараненне мадэлі фарміравання нацыянальна-культурнай ідэнтычнасці ў навучэнцаў: інтэграцыя ўрочнай і пазаўрочнай дзейнасці ўстановы адукацыі – сацыякультурнага цэнтра рэгіёна”. Як настаўнік гісторыі, з задавальненнем і вялікім жаданнем увайшла ў склад творчай групы педагогаў-інаватараў, бо фарміраванне нацыянальнага, культурнага асяроддзя падлеткаў і моладзі на сённяшні дзень з’яўляецца вельмі актуальным.

Для настаўніка гісторыі неабходна, каб разам з ведамі, вучань прасякнуўся павагай да сваёй Радзімы, выпрабоўваючы яднанне, спачуванне, саўдзел, гонар [1]. Задача маёй педагагічнай дзейнасці заключаецца ў тым, каб школьнікі сталі грамадзянамі з актыўнай жыццёвай пазіцыяй, паважалі правы іншых, былі гатовы абараняць Радзіму, умелі крытычна ацэньваць падзеі, праводзіць уласныя даследаванні і прапаноўваць новыя крэатыўныя ідэі.

Падлеткавы ўзрост з'яўляецца важным этапам фарміравання гатоўнасці да самавызначэння на аснове развіцця самасвядомасці і светапогляду, выпрацоўкі каштоўнасных арыенціраў. Новая сацыяльная сітуацыя развіцця падлеткаў прыводзіць да значных цяжкасцяў у фарміраванні грамадзянскай пазіцыі, таму актуальны пераход да новай стратэгіі выхавання – фарміраванню нацыянальна-культурнай ідэнтычнасці як базавай перадумовы ўмацавання дзяржаўнасці.

Фарміраванне нацыянальна-культурнай ідэнтычнасці пачынаецца з вывучэння курсу гісторыі старажытнага свету. Матэрыял курсу дае настаўніку магчымасць для фарміравання ў свядомасці вучняў устойлівай сувязі. Разглядаючы прычыны гібелі вялікіх імперый старажытнасці (Асірыі, Вавілонскага царства, Персідскай дзяржавы), надаецца ўвага таму, што народы былі аб'яднаны ў гэтыя імперыі сілай, заваёўнікі праяўлялі нецярпімасць да звычаяў і культуры заваяваных народаў. Гэта прывяло да ўнутранай няўстойлівасці гэтых дзяржаў, тым самым спрыяла іх гібелі.

Фарміраванне нацыянальна-культурнай ідэнтычнасці працягваецца пры вывучэнні гісторыі сярэдніх вякоў. Матэрыял курса дае магчымасць замацаваць паняцці і ўяўленні аб ідэнтычнасці, сфарміраваныя пры вывучэнні гісторыі старажытнага свету і дазваляе раскрыць сутнасць супрацьстаяння талерантнасці і нецярпімасці. Важна пераканаць навучэнцаў, што нецярпімасць, у канчатковым выніку, прыводзіць да краху.

Вялікі патэнцыял для фарміравання грамадзянскай ідэнтычнасці дае курс гісторыі Беларусі. Яго змест дазваляе не толькі замацаваць раней атрыманыя веды, але пашырыць іх і паднімаць на новы, больш высокі ўзровень разумення. Праца ў гэтым кірунку можа весціся з першых урокаў. Так, разглядаючы рассяленне славянскіх плямёнаў, імкнуся падкрэсліць, што на тэрыторыі Усходняй Еўропы славянскія паселішчы суседнічалі з балцкімі. Памяркоўнасць да суседзяў, якія вялі некалькі іншы лад жыцця, закладвала асновы нацыянальнай цярпімасці.

Складаны матэрыял для фарміравання талерантнай свядомасці ўяўляе гісторыя войнаў. Для гэтага неабходна акцэнтаваць увагу навучэнцаў на фактах праявы талерантнасці нават ва ўмовах чалавечай жорсткасці.

Матэрыял школьнага курсу гісторыі дае магчымасць разгледзець такую важную праблему, як тэрарызм і талерантнасць. Задача настаўніка паказаць, што нецярпімасць ніколі не прыводзіла да дасягнення пастаўленай мэты, будзь гэта якабінцы часоў Французскай рэвалюцыі, рускія рэвалюцыйныя народнікі 1870-х гг. або сучасныя палітычныя лідары, якія прапаведуюць тэрарыстычную барацьбу [2].

Гістарычная спадчына XX стагоддзя, якая разглядаецца падрабязна ў 11 класе, багата самымі разнастайнымі падзеямі – трагічнымі катастрофамі, і ў той жа час вялікімі дасягненнямі, гераічнымі подзвігамі. Многія падзеі яшчэ жывыя ў памяці бабуль і дзядуляў вучняў, а таксама іх бацькоў. Менавіта таму, на мой погляд, перад вывучэннем любога раздзела гісторыі XX стагоддзя мэтазгодна ставіць перад навучэнцамі асобасна значную праблему.

Вучэбны прадмет "Гісторыя" мае шырокія магчымасці для фарміравання нацыянальна-культурнай ідэнтычнасці. Неабходна найбольш поўна рэалізоўваць іх, пастаянна завастраць увагу дзяцей на аспектах тых ці іншых гістарычных падзей, вучыць школьнікаў аналізаваць, праводзіць аналогіі з сённяшнім днём. Выхаваць чалавека – найскладанейшая задача, але яна дасягальная, калі за яе рэалізацыю возьмуцца бацькі, настаўнікі-прадметнікі, педагогі дадатковай адукацыі.

На ўроках гісторыі імкнуся ажыццяўляць адукацыйны працэс, выкарыстоўваючы мясцовы матэрыял, скіроўваючы ўвагу на неабходнасць ведаць і любіць сваю Радзіму, арыентавацца ў традыцыйнай культуры, а таксама сучасных дасягненнях беларускага народа ў разнастайных сферах дзейнасці. У межах праекта арганізуюцца экскурсіі, тэматычныя выставы, праводзяцца майстар-класы і многае іншае. Дзейнасць педагагічных работнікаў накіравана на вывучэнне асноўных гістарычных падзей развіцця дзяржаўнасці і грамадства, гісторыі і геаграфіі роднага краю, дзяржаўнай сімволікі, дзяржаўных святаў, веданне нацыянальных каштоўнасцей, традыцый, культуры; фарміраванне пачуцця патрыятызму і гонару за сваю краіну, павагу да гісторыі, культурных і гістарычных помнікаў, прыняцце сваёй этнічнай ідэнтычнасці, павагу другіх народаў Беларусі і свету, міжэтнічнай талерантнасці; павагу асобы і яе годнасці, добразычлівых адносін да іншых; любоў да прыроды, прызнанне каштоўнасці сям’і, здароўя.

Працэс фарміравання нацыянальна-культурнай ідэнтычнасці працяглы і вынікі можна атрымаць не адразу. Галоўнае – фарміраваць асобу дзіцяці як на ўроках, так і ў пазаўрочнай дзейнасці. Самае важнае ў нашай педагагічнай дзейнасці – гэта любіць і паважаць асобу кожнага дзіцяці.

 На ўроках гісторыі імкнуся ажыццяўляць адукацыйны працэс, выкарыстоўваючы мясцовы матэрыял, скіроўваючы ўвагу на неабходнасць ведаць і любіць сваю Радзіму, арыентавацца ў традыцыйнай культуры, а таксама сучасных дасягненнях беларускага народа ў разнастайных сферах дзейнасці. У межах праекта арганізуюцца экскурсіі, тэматычныя выставы, праводзяцца майстар-класы і многае іншае. Дзейнасць педагагічных работнікаў накіравана на вывучэнне асноўных гістарычных падзей развіцця дзяржаўнасці і грамадства, гісторыі і геаграфіі роднага краю, дзяржаўнай сімволікі, дзяржаўных святаў, веданне нацыянальных каштоўнасцей, традыцый, культуры; фарміраванне пачуцця патрыятызму і гонару за сваю краіну, павагу да гісторыі, культурных і гістарычных помнікаў, прыняцце сваёй этнічнай ідэнтычнасці, павагу другіх народаў Беларусі і свету, міжэтнічнай талерантнасці; павагу асобы і яе годнасці, добразычлівых адносін да іншых; любоў да прыроды, прызнанне каштоўнасці сям’і, здароўя.

Спіс выкарыстаных крыніц

1. Буткевич, В.В. Методика организации гражданского воспитания учащихся: пособие для педагогов учреждений общего среднего образования / В.В. Буткевич, О.В. Толкачева. – Минск: Нац. ин-т образования, 2011. – 224 с.
2. Буткевич, В.В. Патриотическое воспитание учащихся: история и современность: пособие для педагогов общеобразоват. учреждений, учреждений внешкольного воспитания и обучения / В.В. Буткевич. – Минск: Нац. ин-т образования, 2010. – 208 с.